ཡིན་ནའང་།དགེ་ཕྲུག་དེས་རྩམ་པའི་ནང་ཕྱུ་ར་དང་མང་བླུགས་ནས་མག་སྤག་གིས་བསྙེན་བཀུར་གང་ལེགས་ཞུས་ཏེ་ཞུ་བ་བྱས་པར།རྒན་མོ་དེ་ཧངས་སང་ནས་རྒྱུ་རྐྱེན་ཅི་ཡིན་སྐོར་དྲིས།དེར་དགེ་ཕྲུག་དེས།རང་ཉིད་ལ་ཆག་སྒོ་བྱུང་སྟངས་སྐོར་སྦ་གསང་མེད་པར་བཤད།ད་རེས་ངའི་སྲོག་འདི་ཁྱེད་རང་གིས་སྐྱོབ་རོགས་གནང་ཞེས་ཞུ་བ་ཡང་ཡང་བྱས།དང་ཐོག་རྒན་མོ་དེས་ཁ་ཡ་མ་བྱས་པར་བཞག་ནའང།ཁོའི་ཨུ་ཚུགས་ཚ་བའི་རང་བཞིན་དང་།སྐྱོ་ཉམས་ཆེ་བའི་ངོ་གདོང་།ད་དུང་ཡང་དང་བསྐྱར་དུ་ཞུ་བ་བྱེད་སྟངས་དེར་སྙིང་རྗེ་སྐྱེས་ནས།རྒན་མོས་ཀྱང་ཁོའི་ཞུ་བ་ཟློག་མ་ཐུབ་པར་མཚན་གཅིག་གི་རིང་ལ་གནས་ཚང་གཡར་རྒྱུ་བྱས།དེ་ལྟར་གནས་ཚང་གཡར་རྒྱུ་དང་སྲོག་མགོ་ཐོན་པ་བྱེད་ཆེད།རྒན་མོ་དེས་ཆང་ཁོག་ཞིག་གི་ནང་བཅུག་ནས་རྫ་མ་དེར་ཨི་ཁུང་གཉིས་འཕིབས་པ་དང།ཆང་གི་རྫ་མ་དེའི་སྐེ་ལ་འུར་རྡོ་འཆི་མེད་དགུ་སྒྲིལ་ཞིག་གིས་མདུད་པ་རིམ་པ་དགུ་བརྒྱབ་ནས་བཞག